Simonas Gentvilas

pisi

Simonas Gentvilas (sündinud 28. septembril 1984 Vilniuses) on Leedu poliitik. Ta oli alates 11. detsembrist 2020 kuni 12. detsembrini 2024 Leedu keskkonnaminister.

Ta lõpetas gümnaasiumi (õpilasvahetuse korras) Rootsis Karlskronas. Ta on õppinud ülikoolides Rootsis, Norras, Taanis, Belgias, Austrias ja Hispaanias. Ta lõpetas aastal 2007 Oslo Ülikooli sotsioloogia bakalaureusena. Aastal 2011 lõpetas ta Viini Ülikooli magistrikraadiga linnaarenduse alal.

11. detsembrist 2020 kuni 12. detsembrini 2024 oli ta Leedu keskkonnaminister.

 Isiklikku 
Tema isa Eugenijus Gentvilas oli aastal 2001 Leedu peaministri kohusetäitja. Ta on abielus Šarūnė Gentvilienėga, neil on kaks last. Ta valdab lisaks emakeelele veel inglise, vene, saksa, hispaania ja norra keelt.

Kategooria:Leedu poliitikud
Kategooria:Keskkonnaministrid
Kategooria:Oslo Ülikooli vilistlased
Kategooria:Viini Ülikooli vilistlased
Kategooria:Sündinud 1984